แจร์ดัน ชาชีรี

แจร์ดัน ชาชีรี (Xherdan Shaqiri; เกิดเมื่อวันที่ 10 ตุลาคม ค.ศ. 1991) เป็นนักฟุตบอลชาวสวิสเชื้อสายแอลเบเนีย ปัจจุบันเล่นในตำแหน่งปีกให้แก่ชิคาโกไฟร์ในเอ็มแอลเอส​ และทีมชาติสวิตเซอร์แลนด์
ชาชีรีเคยเล่นให้กับไบเอิร์นมิวนิกในบุนเดิสลีกา และอินเตอร์มิลานในเซเรียอามาก่อน ตั้งแต่ที่ได้ขึ้นมาอยู่ในสโมสรชุดใหญ่ของบาเซิล ชาชีรีมีทั้งความเร็วและการเล่นบอลที่ดี โดยชาชีรีนั้นถนัดเท้าซ้าย จนได้รับฉายาว่า "เมสซิแห่งเทือกเขาแอลป์" และ "คนแคระมหัศจรรย์"
ในฤดูกาล 2015–16 หลังเปิดฤดูกาลมาได้เพียงนัดเดียว ชาชีรีได้ย้ายมายังสโตกซิตีในพรีเมียร์ลีกด้วยค่าตัว 12 ล้านปอนด์ (ประมาณ 600 ล้านบาท) นับเป็นผู้เล่นรายที่ 5 ที่ย้ายเข้าสโมสรในฤดูกาลนี้ (หลังจากที่ก่อนหน้านั้นชาชีรีได้เดินทางมายังบริแทนเนียสเตเดียมเพื่อชมการแข่งขันพรีเมียร์ลีกนัดแรกระหว่างสโตกซิตีกับลิเวอร์พูล ซึ่งสโตกซิตีแพ้ไป 0–1 ประตู) ถือเป็นผู้เล่นที่มีค่าตัวแพงที่สุดในประวัติศาสตร์สโมสร
ชาชิรีเกิดที่เมืองกญีลาแน ยูโกสลาเวีย ครอบครัวของเขาเป็นมุสลิมชาวแอลเบเนีย-คอซอวอ โดยเขาและครอบครัวอพยพมายังสวิตเซอร์แลนด์ในปี 1992 
พ่อของเขาทำงานเป็นคนล้างจานในร้านอาหาร ส่วนแม่ของเขาทำงานเป็นพนักงานทำความสะอาด ในวัยเด็กชาชิรีฝันอยากเป็นนักฟุตบอลอาชีพ โดยมีโรนัลโด อดีตนักเตะทีมชาติบราซิลเป็นไอดอล

**สโมสรอาชีพ**

**บาเซิล**

**ไบเอิร์นมิวนิก**

**อินเตอร์มิลาน**

**สโตกซิตี**

**ลิเวอร์พูล**
ในวันที่ 13 กรกฎาคม ค.ศ. 2018 ชาชีรีได้ตกลงย้ายจากสโตกซิตีไปร่วมทีมลิเวอร์พูล ด้วยค่าตัว 13.5 ล้านปอนด์ เขาได้รับมอบหมายให้สวมเสื้อหมายเลข 23 แทนแอมแร จัน ที่ย้ายไปอยู่ยูเวนตุส ต่อมา ในวันที่ 29 กรกฎาคม ค.ศ. 2018 อินเตอร์เนชันแนลแชมเปียนส์คัพ ฤดูกาล 2018 ชาชีรีประเดิมสนามให้ลิเวอร์พูลในช่วงปรีซีซั่น และทำประตูด้วยจักรยานอากาศ ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่สนามมิชิแกน 4-1 ต่อมา ในวันที่ 12 สิงหาคม ค.ศ. 2018 ชาชีรีลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-0 ต่อมา ในวันที่ 22 กันยายน ค.ศ. 2018 ชาชีรีลงสนามเป็นตัวจริงนัดแรกในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 3-0
ในวันที่ 27 ตุลาคม ค.ศ. 2018 ชาชีรีทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 4-1 ต่อมา ในวันที่ 11 พฤศจิกายน ค.ศ. 2018 ชาชีรีทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฟูลัม 2-0 ต่อมา ในวันที่ 5 ธันวาคม ค.ศ. 2018 ชาชีรีทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 3-1 ต่อมา ในวันที่ 16 ธันวาคม ค.ศ. 2018 ชาชีรีลงสนามเป็นตัวสำรองแทน นาบี เกอีตา และยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะคู่ปรับตลอดกาล แมนเชสเตอร์ยูไนเต็ด 3-1 ต่อมา ในวันที่ 26 ธันวาคม ค.ศ. 2018 ชาชีรีทำประตูที่ 6 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0
ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ ต่อมา ในวันที่ 4 ธันวาคม ค.ศ. 2019 ชาชีรีทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 5-2 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ จบฤดูกาล ชาชีรีช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ในวันที่ 24 กันยายน ค.ศ. 2020 ฟุตบอลลีกคัพ รอบ 3 ชาชีรียิงประตูขึ้นนำด้วยลูกฟรีคิก ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ

**ทีมชาติสวิตเซอร์แลนด์**

**ทีมเยาวชน**

**ทีมชุดใหญ่**

**ฟุตบอลโลก 2018**
ในเดือนพฤษภาคม ค.ศ. 2018 ทีมชาติสวิตเซอร์แลนด์เรียกตัวชาชีรีติดรายชื่อชุดลุยศึกฟุตบอลโลก 2018 ที่รัสเซีย โดย สวิตเซอร์แลนด์ ได้อยู่กลุ่มอี ร่วมกับ บราซิล, คอสตาริกา และ เซอร์เบีย ต่อมา ในวันที่ 22 มิถุนายน ค.ศ. 2018 ชาชีรีทำประตูแรกในฟุตบอลโลก ในนัดที่ สวิตเซอร์แลนด์ เอาชนะ เซอร์เบีย 2-1 สุดท้าย สวิตเซอร์แลนด์ ผ่านเข้ารอบ 16 ทีมสุดท้าย คว้าอันดับ 2 ของกลุ่มอี ชนะ 1 เสมอ 2 ต่อมา ในวันที่ 3 กรกฎาคม ค.ศ. 2018 ฟุตบอลโลก 2018 รอบ 16 ทีมสุดท้าย สวิตเซอร์แลนด์ พ่ายแพ้ สวีเดน 0-1 ทำให้ สวิตเซอร์แลนด์ ต้องจบเส้นทางฟุตบอลโลก ที่รัสเซีย เพียงเท่านี้

**สถิติอาชีพ**

**สโมสร**

**ทีมชาติ**

**ประตูในนามทีมชาติ**
Switzerland score listed first, score column indicates score after each Shaqiri goal.

**เกียรติประวัติ**

**สโมสร**
บาเซิล- สวิสซูเปอร์ลีก: 2009–10, 2010–11, 2011–12- สวิสคัพ: 2009–10, 2011–12
ไบเอิร์นมิวนิก- บุนเดิสลีกา: 2012–13, 2013–14- เดเอ็ฟเบ-โพคาล: 2012–13, 2013–14- เดเอ็ฟเอ็ล-ซูเพอร์คัพ: 2012- ยูฟ่าแชมเปียนส์ลีก: 2012–13- ยูฟ่าซูเปอร์คัพ: 2013- ฟุตบอลชิงแชมป์สโมสรโลก: 2013
ลิเวอร์พูล- พรีเมียร์ลีก: 2019–20- ยูฟ่าแชมเปียนส์ลีก: 2018–19- ยูฟ่าซูเปอร์คัพ: 2019- ฟุตบอลชิงแชมป์สโมสรโลก: 2019

**รางวัลส่วนตัว**
 Swiss Golden Player Award "SFAP Golden Player": 2012- Swiss Golden Player Award "Best Young Player": 2012- DFB-Pokal top goalscorer: 2012–13- DFB-Pokal top assist provider: 2012–13- UEFA Euro 2016 Goal of the Tournament

**อ้างอิง**

**แหล่งข้อมูลอื่น**
 xherdan-shaqiri/83268
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:นักฟุตบอลชาวสวิส
หมวดหมู่:นักฟุตบอลทีมชาติสวิตเซอร์แลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นสโมสรฟุตบอลบาเซิล
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นออแล็งปิกลียอแน
หมวดหมู่:ผู้เล่นสโมสรฟุตบอลชิคาโกไฟร์
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ชาวสวิสเชื้อสายคอซอวอ
หมวดหมู่:ชาวสวิสเชื้อสายแอลเบเนีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2024